Сдружение „Поощряване и подпомагане на детски таланти – Вега” Седалище:гр.Варна; ЕИК: 175444319; Адрес на управление и за кореспонденция: гр.Пловдив, ул.”Преспа” №10, п.к. 104; Банкова сметка: ОББ, IBAN:BG 57 UBBS 8888 1000 6626 23, BIC: UBBS BGSF

Teл.за връзка: 0876877988; e-mail: kato\_zvezdite@abv.bg; facebook: като звездите

 П р е д с т а в я н е

 Сдружение с нестопанска цел „Поощряване и подпомагане на детски таланти – Вега” в лицето на единствения в Европа пътуващ детски фестивал „Като звездите” успя да събуди обичта към фолклора и естрадата в подрастващото поколение и социалните институции.

 В периода на 22-годишното си съществуване имаме реализирани над 3605 спектакъла, 206 телевизионни излъчвания и благодарствени адреси от 278 общински, областни и социални институции.

 В последните 14 години имаме реализирани тринадесет национални фестивала /четири от които под патронажа на вицепрезидента на Р. България, г-жа Маргарита Попова, три под патронажа на омбудсмана на Р. България, г-жа Мая Манолова/, един под патронажа на председателя на 44-то Народно събрание, г-жа Цвета Караянчева, един под патронажа на вицепрезидента на Р. България, г-жа Илияна Йотова и два под патронажа на президента на Р. България г-н Румен Радев само за децата от социалните институции. През 2012 година за първи път открихме дневен арт терапевтичен център „Мога” за социално слаби деца в Разград, който е с частно финансиране от местна фирма. Още преди да се разшуми за съдбата на децата в Могилино нашето сдружение им помагаше, защото освен, че откриваме и подпомагаме деца-таланти ние се ангажираме и социално да подпомагаме деца без родители, болни и в риск. Работим още и с деца на родители с нисък социален статус, деца в неравностойно положение, деца от приемни семейства и с деца от комплексите за социални услуги. Разполагаме с школи по танцово и театрално майсторство за деца в неравностойно положение на територията на общините Брезово, Разград, Септември и София.

За толкова години работа с тези деца ние станахме за тях повече от приятели.

Целите, които си поставихме са:

-Привличане на общественото внимание към заложбите и таланта на децата, лишени от родителска грижа;

-Предоставяне на възможност за сценична и публична изява;

-Изграждане на самочувствие и увереност на участниците;

-Подпомагане на децата и младежите с различен социален статус в тяхното културно и образователно развитие.

-Социална и културна интеграция на младите хора в обществото.

-Развитие на потенциални умения и способности.

-Формиране на положителна обществена нагласа за възможностите на децата с увреждания и създаване на предпоставка за обществена подкрепа.

-Да се поощрят децата таланти и да се създадат приятни емоции за тях.

-Задоволяване на дълбока потребност от положителни сценични емоции и изживявания.

-Повишаване степента на социална адаптивност.

-Преодоляване чувството на изолираност от обществото.

-Спомагане за формирането на естетически вкус и морални ценности.

-Терапевтичен ефект подпомагане изграждането и утвърждаването на редица психически процеси у децата с умствени и физически увреждания.

-Да се засили ролята на културата като катализатор за осигуряване на подходяща и ефективна културна среда, допринасяща за устойчивото развитие на децата.

-Да се увеличат възможностите за откриване и творческо развитие на дарбите и дарованията.

-Да се изгражда и укрепва чувството за принадлежност към обществото.

-Да се осигурят възможности за интелектуално, личностно и социално израстване.

-Подпомагане процеса на образователна интеграция и създаване на условия за по-успешна социализация.

Ползи от фестивала и дейността ни:

Привлечени са нови публики и необхванати групи от децата.

-Обособени са нови културни, нетрадиционни пространства за артистични изяви.

-Създадени са условия за развитие на потенциала на всяко дете.

-Развити са социалните умения, творческите дарби и дарованията.

-Всички деца са обединени от идеята да бъдат колектив.

-Повишена е мотивацията на участниците за участие във фестивала.

-С участието си децата израстват като личности и се учат да бъдат пълноценни хора и граждани.

-Деца, възрастни, артисти и зрители преживяват заедно усещането за принадлежност и свързаност, такива, каквито ги усеща и разбира всеки за себе си: истински, от душа и сърце.

-Децата получават възможност да представят постиженията си пред много хора, общуват и се учат на емпатия и доброта.

-Повишени са социалните и комуникативните умения.

-Повишено е самочувствието на децата; до голяма степен са преодолени психологическите бариери, породени от различието.

-Създадени са условия за подпомагане интегрирането на децата, чрез насърчаване на тяхната инициативност; по-висока лична самооценка и самодоказване.

Фестивалът не е с конкурсен характер, защото ние сме убедени, че всяко дете е личност.

Нашите деца са талантливи.

Това е фестивал на дружбата и толерантността между децата.

Убедени сме, че с труд, педагогическа отдаденост и с постоянство успяваме.

Нашата всеотдайност дава своите плодове, а искреното ни намерение е да разширим дейността си.

Нашият труд е изцяло в името и доброто на децата и родината ни!

 С уважение!

Ирена Анастасова, председател на СНЦ „Поощряване и подпомагане на детски таланти – Вега”

 Тел. за връзка: 0876 877 988

e-mail: kato\_zvezdite@abv.bg